Қазақстан Қырғызстанға гуманитарлық көмек жібереді
"Қазақстан Қырғызстанға гуманитарлық көмек жібереді" | "https://abai.kz/post/132968"
TITLE: Қазақстан Қырғызстанға гуманитарлық көмек жібереді
URL: https://abai.kz/post/132968
META: "Қазақстан Қырғызстанға гуманитарлық көмек жібереді" | "https://abai.kz/post/132968"
DATE: 07.05.2021
AUTHOR(s): Abai.kz
TOTAL WORDS: 94
TEXT: Қасым-Жомарт Тоқаев бауырлас қырғыз еліне Қазақстан халқының атынан гуманитарлық көмек көрсетуге шешім қабылдады. Бұл туралы Президенттің баспасөз хатшысы Берік Уәли мәлімдеді. «Қырғыз Республикасымен арадағы дәстүрлі достық, одақтастық және стратегиялық серіктестік қағидаттарды басшылыққа ала отырып, Президент Қасым-Жомарт Тоқаев бауырлас қырғыз еліне Қазақстан халқының атынан гуманитарлық көмек көрсетуге шешім қабылдады. Көрші мемлекетке 10 мың тонна ұн жіберіледі. Үкімет Мемлекет басшысының тапсырмасын орындауға кірісіп кетті», – деп жазды ол. Айта кетейік, 28 сәуірде Қырғызстан мен Тәжікстан шекарасы маңындағы Ак-Суу дариясындағы (“Головной”) бастоған маңында екі ел тұрғындары арасында қақтығыс болды. Екі тараптан да бірнеше адам қаза тапқан. Abai.kz
